tomron87/hebrew-wikipedia-sentences-corpus huggingface dataset:
במעשיו, השחקן פירק את צוות רוקט בשנית.
בהמשך מסעו, השחקן פוגש רקדנית קימונו נוספת במערת הקרח ומסייע לה לצאת מהמערה בבטחה.
לאחר שעבר את מערת הקרח והגיע לעיר בלאקת'ורן במטרה להתחרות עם קלייר, מנהיגת מכון הדרקון בעיר.
לאחר הקרב, השחקן נקרא אל "מאורת הדרקון" בעיר ולאחר ראיון שזקני העיר עורכים לו, הוא מקבל את התג השמיני והאחרון.
לאחר שהשיג שמונה תגי מכון, פרופסור אלם מפציר בשחקן להגיע אל מגדל הפעמון בעיר אקרוטיק במטרה ללכוד את הפוקימון האגדי הו-או (לב זהב) / איי המערבולת במטרה ללכוד את הפוקימון האגדי לוגיה (נשמת כסף).
בהגיעו למקומות, השחקן נלחם נגד להקת רקדניות הקימונו שהוא פגש במהלך המשחק ולאחר שניצח אותן, הוא מוכרז כראוי ולוכד את הו-או / לוגיה.
ליגת הפוקימונים ממוקמת במחוז קאנטו והשחקן שוחה מהעיר ניו ברק לכיוונה.
השחקן מגיע אל דרך הניצחון ונלחם נגד סילבר, שממשיך לפקפק בעצמו.
השחקן מגיע אל ליגת הפוקימונים, מנצח את חברי רביעיית האליט ואת לאנס ומוכתר כאלוף החדש.
לאחר שהפך לאלוף הליגה, השחקן מקבל מפרופסור אלם כרטיס למעבורת שתיקח אותו מהעיר אוליביין לעיר ורמיליון שבמחוז קאנטו.
השחקן מגיע לעיר ורמיליון ומחליט להשיג שמונה תגי מכון.
השחקן מנצח את סמל סרג', מנהיג מכון החשמל בעיר.
לאחר מכן, השחקן מגיע לעיר ספרון ונלחם נגד סברינה, מנהיגת מכון העל חושי.
לאחר הניצחון על סברינה, השחקן שם פעמיו לעיר סלדון ומנצח את אריקה, מנהיגת מכון העשב בעיר.
השחקן מגיע אל תחנת הכוח של מחוז קאנטו, שם מתברר לו שאחד החלקים המכניים נגנב ממנה.
השחקן מגיע אל העיר סרוליין ומתעמת עם חבר צוות רוקט שגנב את החלק (אותו חבר לא מודע לכך שצוות רוקט פורק על ידי השחקן בג'וטו).
השחקן מחזיר את החלק לתחנת הכוח והיא חוזרת לפעול בשנית.
השחקן מגיע אל העיר לבנדר ומגלה שמגדל הרוחות הישן הפך למגדל רדיו ומקבל ממנהל התחנה כרטיס רדיו מורחב (המאפשר לשחקן להאזין לתחנות רדיו שמקורן בקאנטו).
השחקן מגיע אל העיר פושיה ונלחם נגד ג'נין, מנהיגת מכון הרעל בעיר ובתו של קוגה שהפך לחבר רביעיית האליט נגדו השחקן נלחם קודם לכן.
בחזרה בעיר סרוליין, השחקן מפריע למיסטי, מנהיגת מכון המים בדייט ולאחר קרב מכון הוא זוכה בתג.
באמצעות מנהרת הדיגלטים, השחקן מגיע אל העיר פיוטר ומנצח את ברוק, מנהיג מכון האבן.
בהגיעו לעיר ורידיאן, השחקן פוגש בבלו (יריבו של רד מהמשחקים "אדום, כחול וצהוב") שהפך למנהיג המכון בעיר לאחר שהמנהיג הקודם (ג'ובאני) נוצח על ידי רד.
בלו מפציר בשחקן לנצח את בליין, מנהיג מכון האש ולאחר מכן לפגוש אותו.
השחקן מגיע אל מכון תת-קרקעי באיי הקצף (לאחר שהאי סיניבר נהרס בהתפרצות געשית) ומנצח את בליין.
השחקן חוזר אל העיר ורידיאן, מנצח את בלו ומקבל ממנו את התג האחרון.
בהגיעו לעיר פאלט, השחקן פוגש את פרופסור אוק והאחרון מעניק לו גישה אל הר סילבר.
השחקן מצליח לטפס לפסגת ההר ופוגש את רד, שלאחר הניצחון בליגת הפוקימונים והבסת צוות רוקט, רד עזב את החיים הציבוריים והתבודד בהר במטרה להתאמן ולהתחזק.
השחקן נלחם נגד רד, לו הצוות הכי חזק במשחק ומנצח אותו.
פרטי עלילה שלא זמינים במשחק הרגיל
באיוונט שקשור לפוקימון סלבי, השחקן נוסע בזמן בעזרת סלבי ומתגלה שסילבר הוא בנו של ג'ובאני.
לאחר שרד פירק את צוות רוקט, ג'ובאני נטש את בנו ונעלם.
בעקבות החוויה, סילבר כועס על כישלונו של אביו והופך לאדם קשוח וממורמר ששונא את צוות רוקט.
פוקימון X ו-Y הם שני משחקי וידאו מסוג משחק תפקידים אשר מפותחים על ידי Game Freak ומופצים על ידי נינטנדו ל-נינטנדו 3DS.
שני המשחקים הללו מציגים לראשונה את הדור השישי של משחקי הפוקימון.
המשחקים יצאו לראשונה ביפן וברחבי העולם ב-12 באוקטובר 2013 בצורה סימולטנית, וזאת בפעם הראשונה בהיסטוריה של משחקי פוקימון.
כמו במשחקים הקודמים בסדרה, עלילת המשחקים עוקבת אחר מסעו/ה של מאמן/ת פוקימונים צעיר/ה במחוז השישי (מחוז קאלוס).
בניגוד למשחקים קודמים, המשחק הוא בגרפיקה תלת־ממדית.
המשחק מציג לראשונה התפתחות מיוחדת לפוקימונים הנקראת "מגה התפתחות" (Mega Evolution).
רוב המשחקים זכו לביקורות חיוביות.
רוב המבקרים שיבחו את ההתקדמות בזמן המשחק ואת החידוש שהביאו לזיכיון.
ובנוסף המשחק נמכר ב-4 מיליון עותקים בשבוע הראשון להפצתו כאשר שבר את השיא של פוקימון שחור ולבן בתור המשחק הנמכר במהירות ל-Nintendo 3DS.
נכון ל-2015, נמכרו מעל ל-14 מיליון עותקים של פוקימון X ו-Y ברכבי העולם והם רשמית המשחקים הנמכרים ביותר ל-Nintendo 3DS, כאשר צמד המשחקים שיצאו אחריהם בסדרה - אומגה רובי ואלפא ספיר, במקום השלישי עם מעל ל-12 מיליון עותקים שנמכרו.
בשנת 2025 יצא המשחק "פוקימון אגדות: Z-A" המשמש המשכון לאירועי המשחקים X ו-Y.
המשחק יצא לקונסולת הנינטנדו סוויץ'.
פוקימון גו הוא משחק וידאו מסוגת מציאות רבודה, המיועד לטלפונים חכמים ומבוסס על זיכיון המדיה "פוקימון".
החל ממועד השקתו, ב־6 ביולי 2016, הוא זמין להורדה חינם מחנויות היישומונים, במדינות בהן הוכרז על השקת המשחק באופן רשמי, למכשירים בהם פועלות מערכות ההפעלה אנדרואיד ו־iOS.
המשחק פותח על ידי חברת ניאנטיק האמריקאית, המתמחה ביצירת משחקי מציאות רבודה לטלפון חכם.
הוא מבוסס, למעשה, על המשחק "אינגרס" של ניאנטיק.
חברת נינטנדו היפנית, המחזיקה בשותפות ב־The Pokémon Company (ביחד עם החברות היפניות Game Freak ו־Creatures), שותפה גם היא ליצירת המיזם ולהפצתו.
המשחק פותח בראשיתו כניסוי במעקב קפיטליסטי.
הוא מצויד ברכיב פיתוי (lure module), אשר משמש לצורך משיכת לקוחות.
המשחק מתנהל במרחב הממשי בו נע השחקן עם הטלפון החכם שלו.
על השחקנים לחפש פוקימונים המופיעים באזור בו הם נמצאים.
שיבוץ הדמויות נעשה באופן אקראי, על ידי האלגוריתם של המשחק.
זאת, בעזרת רמזים שהיישומון מספק לשחקנים.
עם מציאת פוקימון, יש ללכוד אותו באמצעות זריקת כדור־תפיסה מיוחד (המכונה פּוֹכדוּר), לעברו.
מאותו רגע, השחקן יכול לטפח את הפוקימון שברשותו ולאמנו, כך שיוכל להילחם בפוקימונים אחרים השייכים לשחקנים אחרים.
מטרת המשחק זהה למשחקי פוקימון אחרים: המאמן נדרש ללכוד פוקימונים, לחזק אותם, לצבור נקודות ניסיון (XP) ולעלות רמות, כאשר כל רמה פותחת בפני השחקן את האפשרות לחזק את הפוקימונים שלו עוד יותר.
הרמה המקסימלית לשחקן במשחק היא 50.
בעת יציאתו של המשחק, היו זמינים בו רק הפוקימונים של מחוז קאנטו, מהדור הראשון של המשחקים המקוריים, 151 במספר.
עם הזמן התווספן למשחק פוקימונים ממחוזות אחרים: ג'וטו, הואן, סינו, יונובה, קאלוס, אלולה, גאלאר ופלדיאה שהם מדורות 2-9 של המשחקים; הפוקימונים של מחוז היסוי, מהמשחק פוקימון אגדות: ארכאוס; ואף הפוקימונים המיתיים מלטאן ומלמטאל, שהוצגו לראשונה בפוקימון: בוא נלך, פיקאצ'ו!
לכל פוקימון יש 3 סטאטים (התקפה, הגנה וחיים), שמחושבים בעזרת ששת הסטאטים מהמשחקים המקוריים.
שלושת הסטאטים האלה, ביחד עם הרמה של הפוקימון (אותה ניתן להעלות על ידי חיזוק – Power Up – של הפוקימון) ונתוני הIV של כל סטאט (מספר שנע בין 0 ל־15, בדומה למשחקים המקוריים), מרכיבים את "כוח הקרב" של הפוקימון – CP.
את הפוקימון ניתן לחזק (להעלות לו את הרמה, ובהתאם, גם את ה־CP) על ידי "האכלה" שלו באבקה (Stardust) וסוכריות של אותו הפוקימון/המשפחה אליה שייך הפוקימון (אם מדובר בפוקימון בעל מספר התפתחויות).
בעזרת הסוכריות ניתן גם לפתח פוקימונים מסוימים לצורות חזקות יותר.
נקודות עניין במשחק, מכונים, קרבות וריידים
על מפת המשחק, שמבוססת על העולם האמיתי, פזורות נקודות עניין רבות.
הנקודות מתחלקות לשני סוגים: פוקסטופים, ומכונים.
נקודות העניין מבוססות על מקומות עניין אמיתיים באותו האזור: פארקים, מיצגים אמנותיים, ועוד.
כאשר השחקן נמצא ליד פוקסטופ, הוא יכול לסובב את התמונה שעליו כדי לקבל חפצים.
בתוך המכונים ניתן לקיים קרבות פוקימון: השחקן צריך לכבוש את המכון מידיים של קבוצה יריבה לידיים של הקבוצה שלו, ולאחר שכבש את המכון יכול השחקן להכניס פוקימון משלו כדי להגן על המכון.
בכל מכון יש מקום לעד שישה פוקימונים.
השחקן ישתייך רנדומלית, מתוך של 3 קבוצות:
לכל אחת מהקבוצות יש גם מאמן או מאמנת, דמות NPC שלפעמים גם מנחה את השחקן במהלך משימות מסוימות או כחלק ממערכות שונות של המשחק.
במשחק זמינה גם מערכת של "מכוני פשיטה" , או בלשון הגיימרים: רייד, שהוספה בחודש יוני 2017. במסגרת הרייד, מופיע לפרק זמן מוגבל על מכון מסוים פוקימון חזק ועוצמתי הקרוי "פוקימון בוס".
בפרק הזמן שניתן, יכולים להתאסף שחקנים שונים כדי להביס ביחד את אותו פוקימון.
אם השחקנים מצליחים להביס את הבוס הם מקבלים הזדמנות לתפוס אותו.
יש 5 רמות קושי של ריידים, כאשר הרמה החמישית שמורה תמיד לפוקימון אגדי, שמשתנה מדי חודש לערך, או כחלק מאוונטים, על ידי ניאנטיק.
קרבות "שחקן נגד שחקן", מערכת חברים והחלפות
במקביל למערכת הקרבות במכונים או בריידים, ניתן גם לקיים קרבות PVP (שחקן נגד שחקן).
שחקן יכול לאתגר שחקן אחר באמצעות סריקת קוד הQR שזמין בטלפון של היריב, ולאתגר את היריב לקרב באחת מבין 3 ליגות זמינות: Great – אליה ניתן להכניס פוקימונים עד 1500 CP, Ultra – אליה ניתן להכניס פוקימונים עד 2500 CP, ו־Master – אליה ניתן להכניס פוקימונים ללא הגבלת CP.
השתתפות בקרב נותנת לכל אחד מהשחקנים פרס בדמות אבקה וחפצים שונים.
עם הזמן, המערכת צברה פופולריות רבה בקרב השחקנים ואף התחילו לקיים עבורה תחרויות, טורנירי פוקימון בעולם האמיתי (שמתנהלים בדומה לטורנירי הפוקימון מהמשחקים והאנימה), כשהידוע שבהם הוא The Silph Tournament שמקיים טורנירים ברחבי העולם להם אלפי משתתפים.
התחרויות המקצועיות לרוב מתנהלות ב־Great League במשחק (שכפי שצוין ניתן להכניס אליה פוקימונים עד 1500 CP).
במשחק קיימת גם מערכת חברים.
ניתן להוסיף חברים על ידי קוד שחקן בן 12 ספרות שקבוע לכל שחקן ואינו משתנה, ולטפח את החברות על ידי שליחה וקבלה של מתנות.
ישנם 4 דרגות חברות, כאשר כל דרגה נותנת בונוסים שונים, למשל בונוסי נזק בריידים, הנחות באבקה בזמן החלפת פוקימונים, ואפשרות להזמין חבר מרמה 3 ומעלה לקרב ללא צורך בשהייה פיזית לידו וסריקת קוד QR.
במשחק ניתן גם להחליף פוקימונים, תמורת "תשלום" של כמות מסוימת של אבקה.
במהלך ההחלפות יש לשני הצדדים סיכוי שההחלפה הבאה תהפוך את הפוקימונים שלהם ל"פוקימוני מזל" (Lucky Pokemon) שמחיר החיזוק שלהם קטן בחצי.
בנוסף לאפשרויות השגת הפוקימונים על ידי תפיסה של פוקימונים בטבע או ריידים, השחקן גם יכול להשיג פוקימונים מביצים.
השחקן יכול לקבל ביצים שונות מסיבוב פוקסטופ, כאשר לכל ביצה יש מכסה של קילומטרים שעל השחקן ללכת לפני שהיא תבקע.
במשחק זמינות ביצי 2 ק"מ, 5 ק"מ, ו-10 ק"מ אותן ניתן לקבל מפוקסטופים, וביצי 7 ק"מ אותן ניתן לקבל ממתנות חברים.
השחקן גם יכול לבחור 'חבר' פוקימון שילווה אותו במהלך הליכותיו.
ה'חבר' צובר קילומטרים, וכל מספר מסוים של קילומטרים (תלוי בפוקימון) השחקן מקבל סוכרייה מתאימה.
יש פוקימונים שיכולים להתפתח רק אחרי שצוברים קילומטרים איתם.
לדוגמה - את איבי אפשר לפתח לאספיון או אמבריון רק אחרי שאיבי הוא ה"חבר" שלך והוא צבר איתך 10 ק"מ.
בנוסף לדרכים שהוצגו לעיל, השחקן יכול להשיג פוקימונים על ידי מילוי משימות שונות.
במשחק יש מספר סוגים של משימות.
משימות רגילות, הן משימות שאותן השחקן יכול לקבל מפוקיסטופ, ואחרי שהוא מסיים את המשימה הוא יכול לקבל פרס בדמות חפץ, נקודות ניסיון, אבקה, או הופעה של פוקימון מסוים.
המשימה הראשונה שהתבצעה באותו היום נרשמת ביומן כחותמת ואם השחקן מצליח להשיג 7 חותמות, הוא מקבל בסוף קופסה ובה פרס בדמות פוקימון נדיר, לרוב אגדי.
בנוסף למשימות הרגילות ישנם גם "מחקרים מיוחדים".
לרוב, המחקרים האלו מורכבים מסדרה של בין 3 ל־7 שלבים, קבוצות־משימות ובכל קבוצה יש 3 משימות, אותן השחקן צריך לבצע לפני שיעבור לשלב הבא.
המחקרים המיוחדים סובבים לרוב סביב פרופסור ווילו, פרופסור הפוקימונים של המשחק, שחוקר הופעה של פוקימון מסתורי מסוים, לרוב פוקימון מיתי.
לרוב, השחקן זוכה בפוקימון המיתי, שהוא נחשב פוקימון נדיר ביותר, לאחר שסיים את כל שלבי המחקר.
צוות רוקט גם זמין במשחק, בדומה למשחקים המקוריים ולאנימה; חבר צוות רוקט יכול להשתלט על פוקסטופ מסוים, ולא לשחרר אותו עד שהשחקן לא הביס אותו בקרב.
לאחר שחבר הצוות הובס, ניתנת לשחקן אפשרות לתפוס פוקימון מסוים בגרסת צללים שלו.
פוקימוני צללים ניתן 'לטהר' על ידי אבקה וסוכריות.
אף על פי שהמשחק זמין להורדה בחינם, לשחקן ישנה גם אפשרות לרכוש חפצים שונים בתוך המשחק באמצעות תשלום כסף אמיתי.
תוך שבוע מהשקתו, הפך המשחק למשחק הסלולרי המבוקש ביותר בארצות הברית, ביחס לכמות ההורדות ומספר המשתמשים באותו פרק זמן.
בעקבות הביקוש הרב, קרסו מספר פעמים השרתים המשמשים להורדת המשחק.
בחודש אוגוסט 2016 הגבילה ניאנטיק את השימוש ביישומים־נלווים שפותחו על ידי חברות אחרות.
זאת, בטענה שאותם יישומים פוגעים באיכותו של המשחק שמספקת ניאנטיק ללקוחותיה ובהמשך הפריסה הגאוגרפית של המשחק, מאחר שהם מכבידים על השרתים ומעסיקים את החברה בטיפול בתקלות שונות.
לאור המהלך, מפתחי צד שלישי הפסיקו מיוזמתם את פיתוחי היישומים שלטענתם נועדו לשפר ולהגביר את חוויות המשחק ובעיקר להעניק פתרון ל"באג הצעדים", שפגע בחלק מרכזי במשחק.
נתוני שימוש במשחק מאותו חודש הראו שמספר המשתמשים היומי במשחק קטן בשליש: משיא של כ־45 מיליון משתמשים פעילים ביום, ירד מספר השחקנים הפעילים ביום ל־30 מיליון, וכיום המשחק נחשב לאופנה חולפת.
מנגד, למשחק היו גם תוצאות מסכנות חיים: כבר כמה ימים לאחר הפיכת המשחק לזמין להורדה, דווח בתקשורת על מספר תאונות שנגרמו לשחקנים לא זהירים בעקבות כך ששיחקו במשחק בעודם נוהגים.
מוזיאונים כגון מוזיאון השואה בוושינגטון והמוזיאון לזכר קורבנות פיגועי 11 בספטמבר ביקשו מהציבור לא לשחק במשחק בתחומם.
בישראל נאסר על חיילי צה"ל לשחק במשחק בבסיסים צבאיים מטעמי ביטחון מידע.
בסין העממית שירותי חברת גוגל, שהמשחק נשען עליהם באופן משמעותי, חסומים לחלוטין על ידי "חומת האש הגדולה" שמופעלת על ידי הממשלה.
בנוסף לכך שירותי ה־GPS של המשחק חסומים לחלוטין בארץ סין (לא כולל הונג קונג) כך שלא ניתן לראות דבר על מסך המשחק.
כתוצאה מכך שחקנים סיניים שמעוניינים לשחק, נאלצים לבצע זאת על ידי השגת חשבון משתמש שנפתח מחוץ לסין, להתחבר למשחק תוך שימוש ב־VPN, ואף להשתמש באפליקציות לזיוף מיקום GPS כדי לשחק מחוץ לסין, אף על פי שהדבר נוגד את תנאי השימוש במשחק, ונחשב ל"רמאות".
תופעת הרמאות במשחק מתרחשת בהיקף נרחב, כאשר שחקנים רבים משתמשים באפליקציות לזיוף מיקום GPS כדי "לשחק מהבית", תופעה שלה השפעות שליליות ביותר על קהילת המשחק לדעת חלק גדול מהשחקנים ה"לגיטימיים".
בראשית ימיו של המשחק, שחקן שהיה מעוניין לרמות היה יכול לעשות זאת על ידי זיוף מיקום באין מפריע או שימוש בבוטים, תוכנות חיצוניות כדי לעלות רמות ולהשיג פוקימונים ללא התערבות פיזית של השחקן.
ניאנטיק החלה כבר באוגוסט 2016 להעניש שחקנים שמרמים במשחק על ידי חסימה לצמיתות של חשבונות שכאלה.
שני המשחקים הללו הם הראשונים בדור השמיני של משחקי פוקימון.
המשחקים יצאו ב-15 בנובמבר 2019. ב-2020 יצאו הרחבות למשחק : ב-17 ביוני 2020 יצאה ההרחבה הראשונה של המשחקים, The Isle of Armor (בתרגום חופשי: אי השריון); וב-22 באוקטובר 2020 יצאה ההרחבה השנייה של המשחקים, The Crown Tundra (בתרגום חופשי: טונדרת הכתר).
כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר במחוז השמיני.
המשחק מתרחש במחוז גאלאר המבוסס על בריטניה הגדולה.
וברחבי מפת המשחק ניתן להגיע למקומות אייקונים כגון מגדל שעון המבוסס על שעון הביג בן וארמון המבוסס על ארמון וסטמינסטר.
המשחק מציג שלושה פוקימונים התחלתיים חדשים:
גרוקי, פוקימון העשב, המבוסס על קוף.
סקורבאני, פוקימון האש, המבוסס על ארנב.
סובל, פוקימון המים, המבוסס על זיקית.
מכוני הפוקימונים יחזרו לאחר שחסרו במשחקי "פוקימון שמש וירח".
עם זאת, גיים פריק הכריזה כי לראשונה פוקימונים רבים מהדורות הקודמים לא יהיו זמינים במשחקי חרב ומגן, דבר שעורר ביקורת רבה מצד קהל השחקנים.
מטרת השחקן היא לתפוס את כל הפוקימונים, להשיג שמונה תגי מכון, ולנצח את ליגת הפוקימונים, וכך להפוך לאלוף המחוז החדש.
במקביל, עליו להתמודד עם צוות יל שמנסים להאט אותו וכן לנצח את רוז, ראש תאגיד אנרגיה במחוז שרוצה להציל את המחוז ממשבר האנרגיה שהוא חווה, אבל בדרכים לא כשרות.
במטרה לעשות זאת, לשחקן ניתנת האפשרות לתפוס 400 פוקימונים, אולם הוא יכול להחזיק באמתחתו רק שישה ואיתם להילחם.
במהלך הסיפור השחקן יפגוש בדמויות רבות, חלקן חברותיות וחלקן אויבות וכן בפוקימונים חדשים שייחודיים למחוז ובפוקימונים אגדיים חדשים.
במשחק נוספו כמה חידושים לעומת המשחקים הקודמים בסדרה:
ברחבי המחוז גאלאר קיימת אנרגיה מיוחדת שהאזרחים נעזרים בה בתור מקור כוח.
אולם, גם פוקימונים נעזרים בה במטרה לגדול לשתי צורות עיקריות:
דיינאמקס - יכולת שבעזרתה הפוקימון גדל לממדי ענק ומקבל שיפור משמעותי בהתקפה, הגנה, בריאות וכן חיזוק למתקפות.
כל הפוקימונים במשחק מסוגלים לגדול לצורה זו.
ג'ייגאנטמקס - בניגוד לדיינאמקס, פוקימון שמסוגל לגדול לצורת הג'ייגאנטמקס שלו משנה את צורתו ומקבל מתקפה חדשה וחזקה יותר.
רק פוקימונים מסוימים מסוגלים לגדול לצורה הזאת.
מכניקות משחק כגון מהלכי Z (שהוצגו במשחקי "שמש וירח") וכן מגה התפתחויות (שהוצגו במשחקי X/Y) לא מופיעות במשחקים האלו.
בין חלק מהערים קיים אזור שנקרא "אזור הפרא", בו השחקן יכול להתחבר לשירות האונליין של הסוויץ' ולפגוש בשחקנים אחרים.
השחקן יכול לפגוש באנשי צוות ליגת הפוקימונים שימכרו לשחקן מתקפות חדשות תמורת נקודות וואטס שהשחקן יכול להשיג מקרבות מקס רייד וכן באשפי המחנאות שיעניקו לשחקן צעצועים חדשים ואפשרויות חדשות למחנה ברגע שהשחקן בישל מספר מסוים של מתכוני קארי.
במהלך הטיול באזור הפרא, אם השחקן מחובר לשירות האונליין, הוא יראה סביבו שחקנים נוספים מטיילים במפה בסמוך אליו.
כאשר השחקן ינסה לדבר עם אחד מהם, יתחיל דיאלוג אוטומטי שבסופו אותו שחקן יעניק לשחקן חפץ במתנה (מרכיב לבישול, גרגר או חפץ ששווה כסף).
השחקן יכול להקים מחנה בכל מקום במפה (מלבד במכונים) בהם הוא יכול לשחק עם הפוקימונים שלו בעזרת צעצועים (מה שמעלה את רמת החברות שלהם כלפיו) ואפילו לבשל להם אוכל.
אם השחקן מחובר לשירות האונליין של הקונסולה ומקים מחנה באזור הפראי, שחקנים אחרים יכולים להצטרף למחנה של השחקן ולבשל ביחד איתו.
ברחבי האזור הפראי יש קנים של פוקימונים וכאשר אלו זוהרים, השחקן יכול להיכנס אליהם ובעזרת שחקנים נוספים להילחם בפוקימון שגדל לצורת דיינאמקס או ג'ייגאנטמקס ואפילו לתפוס אותו לעצמו לאחר שניצח.
קרבות אלו נקראים "קרבות מקס רייד" ולאחר שהשחקן מנצח הוא יכול ללכוד את הפוקימון נגדו הוא נלחם ואפילו לזכות בשלל דברים כגון מתקפות חדשות, פירות וחפצים מיוחדים שהוא יכול להעניק לפוקימונים שלו.
במהלך הסיפור השחקן מקבל לרשותו אופניים רגילים ובהמשך הן זוכות לשדרוג ויכולות לנסוע על המים, מה שמחליף את המתקפה Surf (גלישה) מהמשחקים הקודמים.
האופניים עצמם ניתנים לשדרוג בין לבין בעזרת וואטס (אולם, השדרוג הוא רק למהירות הנסיעה ולא יותר) ובהרחבה אי השריון ניתן לעצב אותם מחדש.
לאחר הטקס בעיר מוטוסטוק, השחקן מקבל מרוז גישה למונית המעופפת: מין תא שבו השחקן יושב ופוקימון ציפור בשם קורבינייט מטיס אותו ממקום למקום בחינם.
על מנת לטוס לערים, על השחקן קודם להגיע אל העיר רגלית ורק לאחר מכן ניתנת האפשרות לטוס אליה בחופשיות בעזרת המונית.
השירות מחליף את המתקפה Fly (תעופה) מהמשחקים הקודמים.
כמו במשחקים הקודמים בסדרה, משחקי חרב ומגן מציגים 8 מכוני פוקימונים.
אך בניגוד אליהם, 6 מהם זהים, אולם 2 מהם בלעדיים לכל משחק:
המכון הרביעי בחרב הוא מכון הלחימה, בעוד במגן הוא מכון הרוח.
המכון השישי בחרב הוא מכון האבן, בעוד במגן הוא מכון הקרח.
בעבר הרחוק, אירוע בשם "היום האפל ביותר" הכה במחוז גאלאר ופוקימון בשם אטרנטוס השתולל במחוז והאנרגיה שהופצה ממנו גרמה לתופעה בשם דיינאמקס הגורמת לפוקימונים לגדול לגודלי ענק.
אולם, שני גיבורים נלחמו בו בעזרת חרב ומגן, הצליחו להביסו ולהכניסו לשינה עמוקה וכך הצילו את המחוז.
עם השנים, בני אדם למדו לרתום את האנרגיה מאותו לילה והשתמשו בה כמקור חשמל במחוז וכן גרמו לפוקימונים שלהם לגדול לממדי ענק על מנת להילחם אחד בשני והתופעה הפכה לנפוצה בקרב קרבות פוקימון בגאלאר.
במחוז גאלאר של ימינו, קרבות מכון וכן ליגת הפוקימונים עצמה הם אירוע ספורט של ממש שבו צופים אלפי אנשים באצטדיונים ובטלוויזיה (בדומה לאירועי ספורט כגון המונדיאל בעולם האמיתי).
השחקן מתחיל בעיירה פוסטוויק ומתגורר בשכנות לילד בשם הופ.
אחיו הגדול של הופ, ליאון, הוא אלוף המחוז הנוכחי שניצח בסבב הקודם של ליגת הפוקימונים ובעל מעמד של סלבריטאי בקרב תושבי המחוז.
המחוז עצמו מקבל את האנרגיה החשמלית שלו מתחנת כוח אותה מנהל אדם בשם רוז, איש עסקים אמיד, בעל חברת אנרגיה גדולה בגאלאר והספונסר הראשי של ליגת הפוקימונים במחוז.
השחקן והופ מקבלים מכתב הסמכה מליאון על מנת שיוכלו להשתתף בליגת הפוקימונים וכן ניתנת להם האפשרות לבחור את הפוקימון הראשון שאיתו יצאו למסע:
גרוקי - פוקימון קוף העשב.
סקורבאני - פוקימון ארנב האש.
סובל - פוקימון זיקית המים.
לאחר שהשחקן בחר את ההתחלתי שלו, הופ יבחר את האחד שחלש לזה של השחקן (לדוגמה, אם השחקן יבחר בסובל שהוא פוקימון מים, הופ ייקח את סקורבאני שהוא פוקימון אש).
לאחר שהשחקן בחר את הפוקימון הראשון שלו הוא נאלץ להיכנס יחד עם הופ ליערות הסמוכים לביתו במטרה לחלץ וולו שנלכד שם.
בתוך היער, השחקן והופ נתקלים בפוקימון משונה (האגדי של המשחק), לא מצליחים לתקוף אותו, מתעלפים ומחולצים על ידי ליאון.
לאחר מכן, השחקן מקבל את הפוקידע המחוזי מסוניה, הנכדה של פרופסור מגנוליה (סוניה בעצמה חוקרת אודות האגדה על היום האפל ביותר ומתלווה לשחקן ולהופ במסעם בנקודות שונות).
הוא יוצא עם הופ, עובר את אזור הפרא ומגיע לעיר מוטוסטוק שם השחקן נרשם לליגת הפוקימונים ומקבל מדים שאיתם ישתתף בקרבות המכון ובליגה.
לאחר ההרשמה, השחקן והופ הולכים לנוח במלון בעיר ומתמודדים לראשונה עם צוות יל (הצוות הרשע במשחק הנוכחי, מהווים אזכור לאוהדי כדורגל חוליגנים) שתפקידם הוא לעודד מתמודדת בשם מארני ולעזור לה להגיע לליגה, תוך עיכוב והצקה למאמנים אחרים.
לאחר שהשחקן והופ ניצחו את צוות יל הם מכירים את מארני והולכים לישון.
בבוקר שלמחרת, השחקן, הופ ומארני ניגשים לטקס הפתיחה של ליגת הפוקימונים ומכירים את מאמני המכון של המחוז:
מיילו - מנהיג מכון העשב.
נסה - מנהיגת מכון המים.
קאבו - מנהיג מכון האש.
בי - מנהיגת מכון הלחימה (פוקימון חרב).
אליסטר - מנהיג מכון הרוח (פוקימון מגן).
אופל - מנהיגת מכון הפיה.
גורדי - מנהיג מכון האבן (פוקימון חרב).
מלוני - מנהיגת מכון הקרח (פוקימון מגן).
פיירס - מנהיג מכון האופל.
רייאן - מנהיג מכון הדרקון.
השחקן מסיים את הטקס ועושה דרכו לעיר טאריפלד כדי להילחם במיילו.
בדרכו הוא פוגש את בידי, מאמן פוקימונים שחצן שמתמחה בסוג על חושי, אשר הוסמך להשתתפות בליגה על ידי רוז בעצמו ובין לבין עוזר לו להשיג אנרגיה נוספת במטרה לפתור את משבר האנרגיה במחוז.
השחקן מנצח אותו, מגיע לטאריפלד ושם הוא שומע מסוניה את האגדה על "היום האפל ביותר".
לאחר שהשחקן מנצח את מיילו הוא מקבל את תג העשב וממשיך למכון הבא.
בהגיעו לעיר האלבארי השחקן מגלה שרוז יחד עם סגניתו אולינה נמצאים בעיר ומזמינים את השחקן לארוחת צהריים לאחר שיזכה בתג.
השחקן מנצח את נסה, מקבל ממנה את תג המים ונפגש עם רוז, אולינה וסוניה לארוחת צהריים במסעדת הדגים שבה הם מסבירים לו על תחנת הכוח במחוז ועל האנרגיה שבתוכה.
לאחר שהארוחה נגמרת, השחקן עושה את דרכו חזרה למוטוסטוק במטרה להילחם בקאבו, אך בדרכו לשם הוא נאלץ להילחם בבידי בשנית.
לאחר שהגיע לעיר, השחקן מגיע למלון כדי לישון ונלחם במארני בפעם הראשונה.
לאחר שניצח, השחקן מתעורר ובדרכו למכון מגלה שהופ כבר השיג את התג לפניו.
השחקן נכנס למכון, מנצח את קאבו וזוכה בתג האש.
בהגיעם לאזור הפראי בשנית, בידי השחצן מאתגר את הופ לקרב נגדו והשחקן בינתיים עושה דרכו לעיר האמרלוק.
בהגיעו לעיר, הוא פוגש ברוז בשנית ומקבל סיור קצר בכניסה לתחנת הכוח ולאחריו גם סיור בכספת שבעיר, בה יש פריטים היסטוריים שקשורים למחוז גאלאר ולאגדה על הלילה האפל ביותר.
בהגיעו לכספת, השחקן פוגש ברייאן, מנהיג מכון הדרקון, לראשונה.
רייאן מפציר בשחקן לנצח את מנהיגי המכון האחרים במטרה לזכות בקרב מולו.
השחקן עושה דרכו לעיר סטוו־און־סייד כדי להילחם בבי (פוקימון חרב) /אליסטר (פוקימון מגן), אך ביציאתו מהעיר הוא נתקל בחברי צוות יל שחוסמים את הדרך במטרה שמארני תגיע ראשונה למכון.
השחקן והופ מניסים אותם והופ מספר שהוא הפסיד לבידי וחושש שליאון יתאכזב ממנו.
כאשר השחקן מגיע לעיר הוא נלחם פעם נוספת בהופ, שהפעם שינה את הצוות שלו במטרה לבדוק אסטרטגיות לחימה שונות.
לאחר מכן השחקן נכנס למכון, מנצח ומקבל את תג הלחימה (פוקימון חרב) /תג הרוח (פוקימון מגן).
ביציאתו מהמכון מתברר שבידי מנסה לרסק קיר היסטורי במטרה למצוא בתוכו אנרגיה עבור רוז.
השחקן נלחם נגדו בשנית ורוז הזועם לוקח מבידי את ההסמכה שלו לליגת הפוקימונים ומתכחש אליו.
השחקן עושה דרכו לעיר באלונלי במטרה להילחם באופל.
לאחר שהשחקן מנצח וזוכה בתג הפיה, הוא ואופל חוזרים ביחד להאמרלוק, שם אופל פוגשת את בידי, מתלהבת ממנו ומציעה לו לרשת את מקומה בתור מנהיג מכון הפיה.
השחקן ממשיך לעיר קירצ'סטר במטרה להילחם בגורדי (פוקימון חרב) /מלוני (פוקימון מגן) ובהגיעו לשם הוא מגלה שהופ הפסיד בקרב המכון.
השחקן מנצח את קרב המכון, זוכה בתג הסלע (חרב) /תג הקרח (מגן), ונלחם נגד הופ פעם נוספת במטרה לעזור לו להשתפר בתור מאמן.
בזמן ארוחת צהריים ביחד עם סוניה, השחקן והופ מספרים לה אודות פגישתם עם הפוקימון המסתורי ביערות סמוך לביתם.
השחקן ממשיך בדרכו לעיר ספייקמות' במטרה להילחם בפיירס, מנהיג מכון האופל, אך בהגיעו לשם מתברר שהעיר סגורה למבקרים בעקבות הופעה.
מארני, שהיא אחותו הקטנה של פיירס, נלחמת בשחקן בשנית ולאחר מכן עוזרת לו להתגנב אל תוך העיר בדרך צדדית.
השחקן נלחם נגד פיירס, מנצח ומקבל את תג האופל.
פיירס מבקש ממארני להחליף אותו בתור מנהיגת מכון האופל, אך מארני מסרבת בגלל רצונה להיות אלופת הליגה.
כאשר השחקן חוזר לעיר האמרלוק, רעידות אדמה גדולות פורצות ויחד איתם גם פרצי אנרגיה (האנרגיה שגורמת לפוקימונים לבצע דיינאמקס) והשחקן פוגש בסוניה וליאון שמסבירים לו שהכל בשליטה ושיתמקד בלנצח את רייאן ולהשיג את התג השמיני.
השחקן מנצח את רייאן, זוכה בתג הדרקון וכעת הוא בעל שמונה תגי מכון.
רגע לפני הנסיעה לליגה, פרופסור מגנוליה מגיעה לעיר והופכת את סוניה לפרופסור החדשה של המחוז.
הופ והשחקן עושים את דרכם לעיר ווינדון, היכן שליגת הפוקימונים ממוקמת.
בהגיעם לווינדון, הופ והשחקן נרשמים ורבע הגמר מתחיל ובמהלכו השחקן מנצח את מארני ומדיח אותה מהליגה, ולאחר מכן נלחם נגד הופ ומצליח לנצח גם אותו.
רבע הגמר מסתיים והופ והשחקן קובעים ארוחת ערב עם ליאון כדי לחגוג את ניצחונו של השחקן ברבע הגמר.
במהלך הערב ליאון לא מגיע והופ נעשה מודאג, אך אולינה אומרת להם שליאון בשיחה עם רוז במגדלים בעיר ושאסור להפריע להם.
השחקן נעזר בהופ, מארני, פיירס וצוות יל במטרה לנצח את עובדי מאקרו קוסמוס (חברת האנרגיה של רוז) ולהגיע לראש המגדל, שם ליאון ורוז מתווכחים.
השחקן מגיע לעזור לליאון, אך אולינה עוצרת אותו, ומאתגרת אותו לקרב.
לאחר ניצחונו של השחקן, ליאון עוזב איתו ועם הופ.
בבוקר שלמחרת, השחקן מבקש להילחם בחצי הגמר, אבל בידי מגיע, הפעם בתור מנהיג מכון הפיה החדש ומבקש להילחם בשחקן במטרה לראות כמה חזק הוא.
השחקן מנצח אותו ונלחם בחצי הגמר נגד נסה, בי (חרב)/אליסטר (מגן) ורייאן, מצליח לנצח את כולם ומגיע לגמר.
רגע לפני שהשחקן נלחם בגמר נגד ליאון, רוז יוצא בהודעה דרמטית שהוא הצליח לשחזר את אירועי "הלילה האפל ביותר" ולהעיר את אטרנטוס משנתו במטרה לפתור את משבר האנרגיה במחוז.
השחקן, ליאון והופ עושים דרכם במהירות לתחנת הכוח בהאמרלוק והשחקן נלחם נגד רוז במטרה לעצור אותו.
לאחר הקרב, רוז מספר שהפוקימון האגדי אטרנטוס נמצא על גג המבנה.
השחקן והופ נזכרים במפגש עם הפוקימון המסתורי ביערות ועושים דרכם לשם ובהגיעם מוצאים חרב ומגן עשויים אבן.
השחקן לוקח את החרב או המגן (בהתאם לגרסת המשחק) והופ לוקח את החפץ השני והשניים עושים דרכם לתחנת הכוח כדי להילחם באטרנטוס.
בהגיעם לגג, השחקן מגלה שליאון ניסה ללכוד את אטרנטוס ונכשל.
השחקן והופ מנסים להילחם באטרנטוס בעצמם ובעזרת כוחם של החרב והמגן מצליחים לזמן את הכלבים האגדיים זשיאן וזאמאזנטה לעזרתם.
בסוף הקרב ליאון מפציר בשחקן לתפוס את אטרנטוס ולהחזיר את השקט למחוז והשחקן לוכד את אטרנטוס.
בחזרה בליגת הפוקימון, השחקן נלחם נגד ליאון בגמר ומצליח לנצח אותו, מוכתר כאלוף ליגת הפוקימונים של מחוז גאלאר, העלילה הראשית מסתיימת ומתחילה עלילת אחרי המשחק.
לאחר שהשחקן הופך לאלוף הליגה, הוא נפגש עם הופ ביערות במטרה להחזיר את החרב/מגן חזרה למקומו הטבעי.
אולם, שני אחים בשם סורדוורד ושילברט מגיעים וטוענים שהם צאצאים של הגיבורים שעצרו את הלילה האפל ביותר ודורשים את החרב והמגן במטרה לזמן את הכלבים האגדיים.
לאחר קרב נגדם, השחקן מגלה שברחבי המחוז עדיין קיימת אנרגיה הרסנית שרוז שחרר קודם וכעת הוא, פיירס והופ עוברים במכוני המחוז השונים ועוזרים למנהיגי המכון לעצור ולהרגיע פוקימונים שגדלו לגודלי ענק והשתוללו.
לאחר שהצליחו, השחקן והופ מגלים שהאחים סורדוורד ושילברט הצליחו לזמן את אחד הכלבים האגדיים (זאמאזנטה בחרב וזשיאן במגן), אולם הם לא הצליחו להשתלט עליו והוא החל להשתולל.
השחקן נלחם נגד הכלב האגדי ומצליח להרגיעו.
אולם, הכלב האגדי השני מגיע, נלחם נגד השחקן והשחקן מצליח לזכות באמונו ולתפוס אותו.
בינתיים, הופ עוקב אחרי הכלב האגדי הראשון אל תוך היערות, שם השחקן פוגש בו ולאחר חילופי הדברים הכלב האגדי מסכים להצטרף להופ בתור הפוקימון שלו והשחקן נלחם בו בפעם האחרונה, הפעם עם שני פוקימונים אגדיים בצוותו (אטרנטוס וזשיאן/זאמאזנטה, בהתאם למשחק).
בסופו של דבר, הופ מחליט להפוך לפרופסור מחוזי בדיוק כמו סוניה, מקבל ממנה הצעה להיות העוזר שלה והוא מסכים.
זהו גם המשחק הראשון בזיכיון בו יצאו חבילות הרחבה (DLC) במקום עוד משחק משלים (לדוגמה פוקימון ברקת או פלטינה) וזה בעזרת היכולת לעדכן את המשחקים דרך רשת האינטרנט (מה שלא התאפשר בקונסולות קודמות).
למשחק יצאו שתי חבילות הרחבה:
אי שנמצא בסמוך למחוז עצמו.
נמצאים בו עוד 100 פוקימונים שלא היה ניתן לתפוס אותם במשחק הבסיס.
השחקן יכול להגיע לשם לאחר שפגש דמות בשם אייברי (פוקימון מגן) /קלארה (פוקימון חרב) ולאחר קרב קצר השחקן מגיע לדוג'ו באי השריון, שם הוא עובר אתגרים שונים במטרה לזכות בשריון של הדוג'ו שמתברר להיות פוקימון ייחודי בשם קאבפו.
בהמשך, לאחר שהשחקן מתחבר לקאבפו, מאסטר הדוג'ו, מאסטרד, שולח אותו למגדל המים או מגדל האופל במטרה לנצח את האתגר ולפתח את קאבפו לאורשיפו (בחירה במגדל המים תפתח את קאבפו לאורשיפו סגנון מכה מהירה מסוג לחימה ומים, בחירה במגדל האופל תפתח את קאבפו לאורשיפו סגנון תקיפה יחידה מסוג לחימה ואופל).
בסוף ההרחבה, השחקן נלחם נגד מאסטרד, מנצח והופך לאלוף הדוג'ו.
ההרחבה מתרחשת באזור הטונדרה שבהרי גאלאר המושלגים.
במשחק משולב גם הפוקימון האגדי קאלירקס וגם שני רג'ים חדשים.
יש אפשרות לעשות קרבות פשיטה נגד פוקמונים אגדיים מתחת לאדמה.
קיימים בו עוד 100 פוקימונים חדשים שלא היה ניתן לתפוס אותם במשחק הבסיס ובהרחבה הקודמת.
עלילת ההרחבה עוקבת אחר השחקן שנסע להרי הטונדרה בגאלאר.
בהגיעו להרים, הוא פוגש מאמן בשם פאוני ואת בתו פוניה.
פאוני רוצה לקחת את פוניה לסיור ביחד איתו בהרים, אבל פוניה מעדיפה ללכת למקום בשם מקס לר (מקום בו שחקנים יכולים להילחם ביחד ולתפוס פוקימונים אגדיים).
פוניה מבקשת מהשחקן להילחם באביה, המתברר להיות מנהיג מכון הפלדה במחוז.
אך מתגלה שפוניה נעזרה בקרב כהסחת דעת במטרה לברוח מאביה ולאחר מכן פאוני רודף אחריה אל תוך המקס קן.
השחקן רודף אחרי השניים אל המקס קן שם הוא נלחם ביחד עם מאמנים נוספים.
לאחר שהקרב בקן נגמר, פוניה מבקשת מהשחקן להתלוות לאביה בסיור במקומה.
פאוני עצמו נפגע מהבקשה, אך מסכים.
פאוני והשחקן מקימים את בסיסם בעיירה פריזינגטון ופאוני שולח את השחקן לקרבות נוספים במקס לר בזמן שהוא שומר על הבסיס.
לאחר שהשחקן סיים שלוש שליחויות מחקר, פוניה מגיעה לבסיס ומצהירה שהיא מוכנה לצאת להרפתקה ביחד עם אביה.
בעקבות פעולות השחקן, לפאוני לא נשארו רעיונות להרפתקאות נוספות והוא מסביר לפוניה שהוא יחשוב על הרפתקה חדשה עבורה.
פוניה המתוסכלת חוזרת למקס לר ביחד עם אביה ועלילת ההרחבה מסתיימת.
לאחר השליחות השלישית, השחקן יכול למצוא תיאור כתוב על חור תולעת אולטרה, אותו פאוני לא זוכר שהוא כתב.
לאחר שהשחקן מראה את התיאור לפאוני, השחקן יכול למצוא את נקרוזמה (הפוקימון האגדי ממשחקי אולטרה שמש ואולטרה ירח) ולתפוס אותו במקס לר.
לאחר שהשחקן תפס והראה את נקרוזמה לפאוני, המדענית שחוקרת את המקס לר תגיע ותבהיר שהיא זאת שכתבה את התיאור והמשחק מסתיים.
לאחר שהשחקן סיים את עלילות שתי ההרחבות, ליאון יוצר קשר עם השחקן ומספר לו על טורניר חדש שמתקיים באצטדיון ווינדון: הטורניר מקיים קרבות כפולים (2 נגד 2) כאשר השחקן מצתוות להופ או למארני ונלחם בסוף הטורניר נגד ליאון ורייאן (אם השחקן מצתוות להופ) או ליאון ופיירס (אם השחקן מצתוות למארני).
לאחר שהטורניר מסתיים, ליאון מכריז שהטורניר יתחיל להתקיים במתכונת קבועה באצטדיון והמשחק נגמר.
המשחק הוכרז לראשונה בפרזנטציית "נינטנדו דירקט" ב-27 בפברואר 2019, והציג את האזור ואת שלושת ההתחלתיים של המשחק.
הפרזנטציה התרחשה ביום שבו משחקי פוקימון הראשונים, פוקימון אדום וכחול, יצאו לאור ביפן.
פוקימון מאסטרס הוא משחק מובייל חינמי להפעלה עבור אנדרואיד ו-iOS שפותח ופורסם על ידי DeNA.
המשחק שוחרר בקיץ 2019. המשחק מאפשר לשחקנים להילחם במאמני פוקימון שונים ממשחקי סדרת הליבה.
השחקנים ממוקמים באי המלאכותי פאסיו.
יש למשחק 30 פרקים בקו העלילה הראשי, ו-2 בסגאת הנבלים (נכון לאפריל 2022)
במשחק טורניר של קרבות 3 על 3 המתקיים בפאסיו הנקרא ליגת המאסטרים של פוקימון.
המטרה העיקרית היא להפוך לאלוף הליגה.
כדי להיכנס לליגת המאסטרים של פוקימון, על השחקנים לאסוף לפחות חמישה תגים על ידי הבסתם של מנהיגי ה-PML שנמצאים בפאסיו.
פוקימון מאסטרס הוכרז לראשונה על ידי חברת פוקימון ב-29 במאי 2019, לצד מספר משחקי פוקימון אחרים.
המשחק מייצג את שיתוף הפעולה הראשון בין החברה למפתחת המשחקים לנייד DeNA, הוא שוחרר לאנדרואיד ו-iOS.
הרעיון של המשחק הגיע מאמן הסדרות והמעצב קן סוגימורי שהציע את הרעיון להכיל יחד את כל דמויות העבר מהסדרה הראשית במשחק אחד.
גרסת התצוגה המקדימה של המשחק יצאה בסינגפור ב-25 ביולי 2019 ובקנדה ב-6 באוגוסט 2019. המשחק שוחרר ברחבי העולם ב-29 באוגוסט 2019 עבור מכשירי iOS ואנדרואיד.
בניגוד לרוב משחקי הפוקימון האחרים, פוקימון מאסטרס לא שוחרר בבלגיה או בהולנד, ככל הנראה בגלל איסורים על תיבות השלל (loot boxes).
ב-17 ביולי 1999 הסרט יצא לאקרנים בבתי הקולנוע היפניים.
ב-21 ביולי 2000 הסרט יצא לאקרנים בבתי הקולנוע בצפון אמריקה בדיבוב לאנגלית.
ב-21 בדצמבר 2000 הסרט המדובב לעברית יצא לאקרנים בישראל.
בדומה לסרט הקצר "חופשת הקיץ של פיקאצ'ו", דמויותיהם של בני האדם לא נראות בסרט זה.
טוגפי מתעורר משנתו ומבחין בלהק של לדיבה מעופפים.
טוגפי מפהק ונופל לתוך בור עמוק.
הפוקימונים פיקאצ'ו, בלבזאור, סקווירטל, מריל, ונונאט ופסיידאק יוצאים בעקבותיו.
ומגיעים אל עץ ענק, המתברר שהיה בעבר ביתו של פיקאצ'ו.
בעזרתו של הפוקימון אלקיד, החבורה מוצאת את טוגפי, אך מגלה שהוא זוהה בטעות כאחת מהביצים שמרכיבות את הפוקימון אגזקיוט.
הפוקימונים עושים דרכם כדי למצוא את הביצה האבודה ולהחזיר את טוגפי, ופוגשים שלישיית בלוסום מרקדות.
לפתע, סערה פורצת והחבורה מנסה להגן על ביצי האגזקיוט על מנת שאלו לא יעופו הרחק.
פוקימוני העשב מנסים לסייע ולהחזיק את הביצים והפוקימון סנורלקס גם הוא מתעורר משנתו ומסייע.
הסערה חולפת לאחר שהפוקימון דרגונייר מופיע ומסלק את הסערה.
לפתע, הפוקימון צ'נסי מופיע ומתברר שאצלו הייתה הביצה החסרה לאורך כל הזמן.
הביצים מתאחדות ולפתע אגזקיוט מתפתח לאגזקיוטור בעזרת אבן עשב.
פיקאצ'ו וחבריו נפרדים מאלקיד ומשאר הפוקימונים וחוזרים למאמניהם.
במקביל, מיאו מנסה למצוא את הדרך בחזרה למחנה, אך נתקל בפיקאצ'ו ונשאב להרפתקה שלהם.
עלילת הסרט מתרחשת במהלך סאגת "איי תפוז" באנימה.
לורנס השלישי הוא אספן פוקימונים שמנסה להגשים נבואה אגדית במטרה ללכוד את שלושת הציפורים האגדיות (מולטרס, זאפדוס וארטיקונו) במטרה להעיר את הפוקימון האגדי לוגיה משנתו וללכוד אותו.
לורנס שולח רחפנים מעופפים אל עבר איי אורנג' במטרה ללכוד את שלוש הציפורים האגדיות, ומצליח ללכוד את מולטרס.
אירוע זה גורם לאיזון הטבעי להפר ולמזג אוויר הפכפך בעולם.
בעקבות המצב, אש, מיסטי וטרייסי שהפליגו בים, מתהפכים בגלל הסערה שנוצרה ונסחפים לאי שאמוטי, הממוקם במרכז איי אורנג'.
החבורה לומדת שבאי מתקיים פסטיבל המקדש את האגדה ואש נבחר להיות "הנבחר" על ידי נערה מקומית בשם מלודי, שמשפחתה מארגנת את הפסטיבל.
בתחילת הפסטיבל, מלודי מסבירה לאש שעליו להגיע לשלושת האיים בהם שוכנות הציפורים האגדיות, להשיב מכל אי קריסטל מיוחד ולהניח את הקריסטלים במקדש באי שאמוטי, עליו שומר פוקימון בשם סלוקינג שמסוגל לדבר בשפת בני האדם.
לאחר שאש יסיים את משימתו, מלודי תנגן מנגינה שאמורה לחתום את אירועי הפסטיבל.
אש ופיקאצ'ו יוצאים לדרכם ובהגיעם לאי הראשון (ביתו של מולטרס), משיגים את האוצר של מולטרס ולפתע מבחינים בצוות רוקט.
טרייסי ומיסטי מגיעים גם הם לאי בעזרתה של מלודי ומגלים שהציפור האגדית זאפדוס הגיעה לאי במטרה להשתלט עליו ולהתיישב בו.
פיקאצ'ו וזאפדוס מצליחים לתקשר אחד עם השני באמצעות זרמים חשמליים ומיאו מתרגם את שיחתם לחבורה.
לפתע, לורנס מופיע ולוכד את זאפדוס, ביחד איתו גם את אש וחבורתו.
במקביל, פרופסור אוק, פרופסור אייבי ודיליה קטצ'אם טסים לאיי אורנג', אך המסוק שלהם מתרסק על האי שאמוטי.
לורנס משחרר את אש וחבורתו, ומצווה על הרחפנים שלו ללכוד את הציפור האגדית ארטיקונו.
במהלך ניסיון התפיסה, לוגיה מתעורר משנתו.
אש וחבורתו מנסים לחבל בתוכניתו של לורנס ומשחררים את מולטרס וזאפדוס, ואלו יוצאים להשמיד את הספינה של לורנס עליה הם נמצאים.
שלוש הציפורים האגדיות מתחילות להילחם אחת בשנייה.
אש וחבריו מצליחים להימלט ואש מצליח לקחת את האוצר של זאפדוס בדרכו.
החבורה לפתע משוגרת בחזרה לשאמוטי בעזרתו של לוגיה.
לוגיה מנסה לעצור את הקרב של הציפורים, אך מוכנע מכוחם.
לוגיה נעזר בטלפתיה במטרה להסביר לאש וחבריו שהקרב של הציפורים ומזג האוויר המשונה יכולים להיעצר בעזרתו של הנבחר, שבמקרה הזה הוא אש.
אש מניח את שני האוצרות שאסף במקדש, אך מגלה שהאוצר השלישי עדיין חסר לו.
אש מסכים לצאת לאי השלישי במטרה להשיג את האוצר של ארטיקונו, אך בדרכו מותקף על ידי הציפורים האגדיות.
לפתע, צוות רוקט מגיע ובעזרת סירה מאולתרת מחליטים לסייע לאש במטרה להיחשב כגיבורים בעצמם.
הקבוצה יוצאת לאי השלישי במטרה לקחת את האוצר של ארטיקונו, אך רגע לפני בריחתם, הציפורים האגדיות מופיעות.
הציפורים הורסות את הסירה של צוות רוקט וארטיקונו מוכנע בקרב על ידי מולטרס וזאפדוס.
לוגיה מופיע ומחלץ את אש, פיקאצ'ו וצוות רוקט, אך האחרונים מחליטים לקפוץ למים מכיוון שמשקלם מאט את לוגיה.
לורנס מנסה ללכוד את לוגיה, אך לוגיה משתמש ביכולותיו האקרובטיות במטרה להרוס את הספינה המרחפת של לורנס ולהכניע את מולטרס וזאפדוס.
בעקבות הקרב הקשה, לוגיה קורס ונופל לים.
מיסטי וטרייסי מחלצים את אש ופיקאצ'ו ואש מצליח להגיע למקדש במטרה להניח את האוצר האחרון.
מלודי מנגנת את השיר שחותם את הפסטיבל והסופה נעצרת.
לאחר מכן, לוגיה עולה מין המים, מרגיע את הציפורים האגדיות ומודה לאש וחבריו.
דיליה והפרופסורים מגיעים למקדש ודיליה כועסת על אש בגלל חוסר זהירותו.
לורנס מתחרט על מעשיו ושוקל להתחיל אוסף חדש.
צוות רוקט נסחף ומגיע יום לאחר מכן לאי שאמוטי, שם הם פוגשים בסלוקינג.
סלוקינג מסביר להם שהוא והצופים בבית חושבים שהם גיבורים.
השלושה שוקלים את דרכיהם מחדש, אולם לבסוף מתחרטים מהפחד שג'ובאני לא יאהב את הרעיון.
הסרט יצא לאור בבתי הקולנוע היפניים ב-8 ביולי 2000, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-6 באפריל 2001. ב-2001 גם הסרט המדובב לעברית יצא לאקרנים בישראל.
הסרט מתחיל באחוזת הייל, אשר בה מתגוררים הפרופסור ספנסר הייל, החוקר את סודו של הפוקימון האגדי אנון, ובתו מולי.
אשתו נעלמה מסיבות לא ידועות שנה לפני כן.
לפני השינה, אביה נוהג לספר לה על פוקימונים אגדיים מתוך ספר ציורים של אמן.
בספר מוצגים פוקימוני האנון כיישויות הדומות לאותיות האלפבית האנגלי, כאשר כל אחד מהם מייצג אות אחרת.
מולי מציינת את חיבתה לפוקימון אנטיי, מכיוון שהוא מזכיר לה את אביה.
בערב ההוא נקרא הפרופסור בדחיפות על ידי עוזרו, סקיילר, לאחר שהאחרון גילה אתר חורבות בו נמצא גילוי חשוב על האנון, אך במהרה הפוקימון חוטף אותו למימד אחר, גורם להיעלמותו ובכך משאיר את מולי הקטנה לבדה באחוזה.
כשמולי קיבלה את ההודעה על היעלמותו של אביה, היא כותבת את המילים "אבא" (Papa) ו"אמא" (Mama) בשפת האנון ובלי ידיעתה, היא מזמנת את האנון לאחוזה.
לאנון יש כוחות על חושיים, הם קוראים את מחשבותיה ורגשותיה של מולי ומגשימים אותן למציאות.
כתוצאה מכך, האחוזה מתבצרת תחת מעטה קרח וגבישים שלאחר מכן מתקדמים לכיוון העיר גרינפילד כולה.
האנון גם גורם להופעתו של אנטיי, הפוקימון האגדי האהוב על מולי, שאף מציג את עצמו כאביה בזמן שהאמיתי עדיין שבוי ביקום של האנון.
בעקבות כך העניין מגיע לתקשורת ומדענים רבים, ביניהם פרופסור אוק, מגיעים לגרינפילד כדי לפתור את תעלומת אחוזת הייל.
במקביל אש וחבריו מתיידדים עם מאמנת פוקימונים בשם ליסה.
ביחד הם מגיעים לגרינפילד ולעיניהם מתגלה המחזה המדובר כששם הם פוגשים את פרופסור אוק ואימו של אש שהצטרפה אליו, מאחר שהיותה מכרה ותיקה של פרופסור הייל שאף נחשב כמכר של פרופסור אוק.
מולי אשר משוועת לדמות אם, מבקשת מאנטיי שיביא לה גם את אימה.
האנון ממהרים להגשים את מבוקשה ומשתמשים באנטיי, אשר חוטף את אימו של אש, דיליה.
דיליה נמצאת תחת השפעה על חושית של האנון ומשמשת כאם למולי.
אש, שנכשל במניעת החטיפה, מחליט להיכנס לאחוזה עם מיסטי וברוק ולהציל את אימו.
בעזרת פרופסור אוק וסקיילר הוא מגלה על שליטם העל חושית של האנון באחוזה.
חטיפתה של דיליה מתפרסמת בחדשות וצ'ריזארד, פוקימון עבר של אש, מגלה זאת דרך כך ומחליט לעוף לגרינפילד לעזור לאש.
בינתיים צוות רוקט פולש לאחוזה ומחפש פוקימונים לתפוס בתוכה.
בזמן שאש וחבריו נכנסים לאחוזה, הם מגיעים למימד חלומי שאותו יצרו האנון כדמיונה של מולי.
מולי, שמיודעת לכך כי אש וחבריו נכנסו לאחוזה, מחליטה להילחם בהם בקרב פוקימונים.
בשל חוסר ביטחונה, האנון יוצרים אשליה שבה מולי מבוגרת ויכולה להילחם, בזמן שמולי האמיתית נרדמת על אימו של אש בראש המגדל בחדרה.
ברוק ומיסטי נלחמים באשליה המבוגרת של מולי בכדי שאש יוכל לעלות לראש המגדל למצוא את אימו.
דיליה רואה במצלמות האבטחה של האחוזה את אש בסכנה והשליטה של האנון במחשבותיה נשברת.
היא בוחרת לא לחשוף זאת בפני מולי ואנטיי.
אש ופיקאצ'ו מגיעים לחדרה של מולי ומבקשים מדיליה שתחזור איתם.
דיליה מעירה את מולי ומספרת לה את האמת שהיא אינה אימה האמיתית, אלא של אש, שאף מזכיר לה זכרונות עבר מילדותם.
מולי אינה מרוצה מהגילוי ובסערת רגשות היא מאבדת שליטה ובכך משפיעה גם על יציבותם ועוצמתם של האנון אשר גורמת להם להחריף את עיוות המציאות באחוזה, ליצור אלפי קרחונים ולהופכה לקריסטל ענק הממאן להיסגר עוד ועוד.
דיליה מבחינה שהספר האהוב על מולי כולל תיאורים על אנטיי וקרחונים והיא מסיקה שהשפעת האנון על הסביבה מחוברים לדמיונה של מולי.
היא מבקשת ממולי לחשוב על אביה האמיתי כדי לייצב את המציאות אך מולי לא מסוגלת.
אש משתמש בטוטודאייל ופיקאצ'ו להילחם עם אנטיי, אך אנטיי מעיף אותו מהמגדל ובכך אש פוגש את צ'ריזארד שמציל את חייו ועוזר לו להילחם באנטיי בעזרתם של מיסטי, ברוק וצוות רוקט, שנרתמים לעזרה לאחר שראו את מאמציו של אש בפעולת ההצלה.
הקרב מסתיים בכך שמולי פוקדת על אנטיי להפסיק את הקרב לאחר שמשתכנעת כי אנטיי אינו באמת אביה וכי דיליה אינה באמת אימה ובוחרת לחזור למציאות.
לאחר סיום הקרב, כוחם של האנון מאבד שליטה וכולם מחליטים שהדרך היחידה לשחרר את גרינפילד מכוחות האנון היא לעצור אותם, דבר שאותו פיקאצ'ו וצ'ריזארד מנסים, אך ללא הצלחה.
ברגע השיא, אנטיי מופיע שוב לעזור להם ואש אומר למולי שאם היא תאמין שאנטיי מסוגל לנצח את האנון, הוא באמת יצליח.
מולי נותנת לאנטיי את ברכתה והמחסום נשבר ופוגע באנון.
בעקבות התבוסה הישירה לאנון, אנטיי נפרד ממולי ונעלם.
אחוזת הייל ואף גרינפילד חוזרות לצורתן המקורית, האנון חוזרים למימדם ומשיבים את פרופסור הייל.
בעקבות המאורעות אנשים רבים מגיעים לאחוזה וביניהם, אנשי החדשות והמשטרה, שמרתיעים את צוות רוקט מלצאת מהאחוזה, שמודים בעובדה שגם אם לא תפסו פוקימון חדש הפעם, לפחות הם יודעים שיהיו להם הזדמנויות נוספות לכך.
בזמן הכתוביות ניתן לראות שהפרופסור הייל אביה של מולי שב הביתה, אש וחבריו נפרדים מצ'ריזארד וליסה וממשיכים במסעם, פרופסור אוק ודיליה חזרו לעיירה פאלט.
מולי מקבלת פוקימון אמיתי, (טדיאורסה) ופוגשת את אימה האמיתית ששבה לאחוזה.
יורם יוספסברג: ספנסר הייל / אנטיי
הפקת דיבוב ומוזיקה: עוזי פוקס
שיר פתיחה (ניהול מוזיקלי ושירה): עוזי פוקס
פוקימון אולטרה שמש ואולטרה ירח הם משחקי תפקידים שפותחו על ידי Game Freak, בהוצאת חברת פוקימון עבור הנינטנדו 3DS.
המשחקים יצאו ברחבי העולם ב־17 בנובמבר 2017. הכותרים הם גרסאות משופרות של "פוקימון שמש וירח" עם קו עלילתי שונה.
המשחקים הם הפרק השני בדור השביעי של משחקי התפקידים העיקריים עבור ה- Nintendo 3DS.
נכון לסוף שנת 2018, נמכר למעלה מ-8 מיליון עותקים של המשחק ברחבי העולם.
עלילת המשחקים מתרחשת באזור "אלולה" המבוסס על הוואי והם מציגים מספר פוקימונים חדשים.
בדומה לכותרים הקודמים בסדרה, המשחק עוקב אחר מאמן צעיר במסע אימוני פוקימון ברחבי האזור.
המשחקים כוללים צורות חדשות של הפוקימון נקרוזמה, וכן זנים חדשים של חיות אולטרה.
המשחק זכה לקבלת פנים חיובית, כאשר המבקרים שיבחו את התכונות הנוספות הכלולות ב"שמש וירח", אם כי חלקם מתחו ביקורת על כך שהוא דומה מדי למשחקים אחרים בסדרה.
פוקימון הסרט: ג'נסקט והאגדה שהתעוררה הוא סרט משנת 2013 בבימויו של קוניהיקו יויאמה.
זהו סרט האנימה ה-16 בסדרת סרטי פוקימון, והשלישי והאחרון בסדרת "Best Wishes".
הסרט הוקרן לראשונה בבתי הקולנוע ב-13 ביולי 2013. בסרט מופיעים ג'נסקט, הפוקימון הפליאוזואי והאחרון לדור החמישי, וכן מיוטו, פוקימון אגדי מהדור הראשון.
אירועי הסרט מתרחשים במהלך העונה ה-16 של פוקימון: שחור לבן: הרפתקה ביונובה, ומעבר לכן.
הסרט פורסם תחת קרטון נטוורק בארצות הברית ב-19 באוקטובר 2013. הוא הוצג גם ב-CITV בבריטניה ב-19 באוקטובר 2013. הסרט יצא לאור גם בפיליפינים החל מה-13 בנובמבר 2013, אך ורק בבתי קולנוע SM.
ב-3 בדצמבר 2013, פרסמה ויז מדיה את הסרט ב-DVD בארצות הברית לפני שהסרט פורסם ב-DVD ו-Blu-ray ביפן ב-18 בדצמבר 2013.
צבא ג'נסקט מגיע לאזור הררי מושלג שבעבר היה ביתם.
בהווה, לאחר שלוש מאות מיליון שנים, האזור כבר לא ניתן למגורים.
לפתע מתרחשת מפולת שלגים, ומיוטו מגיע ומצליח להציל ארבעה מתוך חמשת הג'נסקט.
בהמשך מצליח מיוטו ללמוד את רצונם של הג'נסקט ולהבין מה הם מחפשים, הבית שלהם.
ג'נסקט האדום, שמיוטו לא הצליח להציל, מופיע ותוקף את מיוטו, וצבא ג'נסקט עף לדרכו.
מאוחר יותר הם רואים את קו הרקיע של עיר גדולה וטועים בה כביתם, מה שמוביל אותם לנסוע לשם.
אש, סיילן ואייריס מגיעים לעיר ניו טורק, שם המדריך שלהם, אריק, מאפשר להם לבקר בגבעות פוקימון, פארק טבע, לפני שהוא נפתח לקהל.
כשהגיע, אש מוצא ומתיידד במהירות עם הדוז דרייב ג'נסקט.
הג'נסקט האדום והדוז שוק דרייב ג'נסקט מופיעים וחושבים שפניו של אש אינן לשלום, והם מגיבים בתקיפה.
הג'נסקט האדום מכריח את הדוז דרייב ג'נסקט לתקוף גם את אש.
מיוטו מופיע ומגן על אש וחבריו מפני הג'נסקט, וגורם להם לעזוב.
באותו לילה, הג'נסקט מתחילים להשתלט על מרכז גבעות פוקימון, מבריחים את הפוקימונים האחרים ובונים גולם ענק.
הגולם מאיים על אספקת החשמל של העיר, ולכן אש, אייריס ואריק יורדים למחתרת כדי לנסות ולתקן את הבעיה.
לאחר כישלונם, הם נכנסים למרכז גבעות הפוקימון מלמטה, שם הדוז דרייב ג'נסקט מתנצל על תקיפתו של אש מוקדם יותר, וגרם לאש לחשוב שהוא לא מסוגל לא לציית לג'נסקט האדום.
אייריס מבינה שהגולם היא הקן של הצבא של ג'נסקט וכי אלו מנסים להפוך את גבעות פוקימון לביתם החדש.
פרליגייטר, שחי בגבעות פוקימון, מחל לתקוף את הקן ואת הג'נסקט האדום, אך מותקף בחזרה.
מיוטו, לאחר שנודע לו על מעללי צבא ג'נסקט, מופיע ומציל את פרליגייטר.
מיוטו דורש מג'נסקט האדום לא לפגוע בפוקימונים אחרים, אך הוא מסרב להקשיב, והשניים יוצאים למרדף מהיר ברחבי העיר ניו יורק.
בינתיים, הפוקימונים החיים בגבעות פוקימון נלחמים בשוק דרייב, בצ'יל דרייב ובבארן דרייב ג'נסקט.
לאחר מכן חוזר הג'נסקט האדום על מנת להגן עליהם.
הדוז דרייב ג'נסקט מקריב את עצמו למען אש על ידי ספיגת התקפה מצד הג'נסקט האחר, שגורמת לו להתעלף, מיוטו נלחם בארבעת הג'נסקט הנותרים ומצליח להביסם.
עם זאת, בזמן הקרב הקן מתחיל לעלות באש.
הדוז דרייב ג'נסקט מתעורר ומנסה לכבות את האש, ואש שולח את אושאווט שלו כדי לעזור לכבות את האש.
כל שאר הפוקימונים האחרים מתחילים לעזור, ומשתמשים בכל כוחם כדי להציל את הצ'יל דרייב, שוק דרייב ובארן דרייב מהלהבות.
הדוז דרייב ג'נסקט נפגע על ידי פלומת אש גדולה ונופל לבריכת מים.
שלושת הג'נסקט האחרים מבינים שהפוקימון האחרים אינם אויביהם ומצילים את אש מקורה נופלת.
מיוטו, שעדיין נלחם בג'נסקט האדום, נפגע מהתקפה ונופל, ומוצל על ידי אש.
מיוטו והג'נסקט האדום מתכוננים לחדש את קרבם, אך אש רץ ביניהם ודורש מהם להפסיק.
ארבעת הג'נסקט האחרים באים לצד אש ומבקשים ממנהיגם מנהיגם להפסיק לתקוף.
הג'נסקט האדום טוען שכולם הם אויביו, ותוקף, אך מיוטו חוסם אותה ומשתמש ב-Psychic כדי לפלוט אותה לחלל.
ביראת היופי של כדור הארץ, הג'נסקט האדום מבין שכל האנשים והפוקימונים הם חבריו.
מיוטו וג'נסקט האדום לא מחזיקים מעמד, ונופלים מטה.
אש ואייריס משתמשים בצ'ריזארד ובדרגונייט בניסיון להציל אותם ללא הצלחה, אך אושאווט, יתר הג'נסקט ופוקימוני פרא אחרים מצליחים לתפוס אותם על בועה גדולה של מים.
אש מבין שהמקום המושלם לג'נסקט לחיות בו הוא הפארק הלאומי אבסנטיה, המקום היחיד בו עדיין צומח פרח הפאנה לוטוס באופן טבעי.
אש, אייריס, סיילן ואריק מובילים את הג'נסקט לפארק, ושם אלו מתחילים לבנות קן אחר.
מיוטו מודה לאש שעזר לג'נסקט למצוא בית ואומר לו שתמיד יהיה אסיר תודה על כך שהם נפגשו, ולאחר מכן מתפתח למגה מיוטו Y, ועוזב.
דמות יפנית אנגלית אש קטצ'אם ריקה מטסומוטו שרה נטוצ'ני פיקאצ'ו איקואה אוטאני אייריס אוי יקי איילין סטיבנס סיילן מאמורו מיאנו ג'ייסון גריפית' ג'סי מגומי האיאשיבארה מישל נוטס ג'יימס שין איצ'ירו מיקי קרטר קאטקרט מיאו אינוקו אינויאמה מספר יונשו אישיזוקה קן גייטס
ג'נסקט האדום (赤いゲノセクト): פוקימון קדום שקם לתחייה על ידי צוות פלזמה ומנהיג צבא ג'נסקט.
הצבא נמלט מצוות פלזמה לפני אירועי הסרט והאנימה בניסיונם לחזור למולדתם.
מקום הימצאם הנוכחי אינו ידוע אך הם אחראים תחילה לאירועים מסוימים באנימה.
צוות פלזמה "שיפר" אותו על ידי התקנת תותח על גבו שניתן לצייד בדיסקים המשנים את סוגו.
ג'נסקט יכול גם לטוס במהירויות גבוהות במיוחד.
הצבא מופיע בסרט בעיר ניו טורק, ונאבק נגד מיוטו.
במהדורה היפנית המקורית, קולו של ג'נסקט האדום מדובב על ידי קואיצ'י יאמדרה.
בגרסה האנגלית, המדבב הוא סקוט ריוו.
מיוטו (ミュウツー, Myūtsū): שיבוט מצליח של מיו שנעשה על ידי מאובנו של מיו, נאמר שהוא הפוקימון החזק ביותר שקיים.
מיוטו זה הוא אינדיבידואל שונה לחלוטין מזה שהופיע בעבר בסרטי פוקימון, שכן הפעם בעל קול נשי ותכונות אישיות מובחנות לעומת מיוטו המקורי.
הפעם מיוטו זוכה לצורה חדשה, בשם "מיוטו מעורר" (覚醒したミュウツー).
בחדשות האחרונות למשחקי פוקימון X ו-Y, נחשפה צורה זו כחלק מצורת המגה אבולוציה החדשה של המשחקים.
בגרסה היפנית המקורית, מיוטו מדובב ידי רייקו טקאשימה.
בגרסה האנגלית, המדבבת היא מרים פולטרו.
אריק (エリック, Erikku): הוא מדריך בפארק שעובד בגבעות פוקימון בעיר ניו טורק ומשתתף בסרט כדמות אורחת.
בגרסה היפנית מדובב אריק על ידי טאקאשי יושימורה, ובגרסה האנגלית מדובב על ידי ג'ייק פאק.
שיר הסיום של הסרט נקרא "Egao" (בעברית: חיוך), בביצוע להקת הג'יי-פופ איקימונו גקארי.
הסרט נחשף לראשונה לאחר הקרנת הסרט פוקימון: קיורם נגד חרב הצדק.
הטריילר היה אז זמין באתר הסרטים הרשמי של פוקימון ב-12 בדצמבר 2012, וחשף את ג'נסקט.
התפאורה של הסרט מבוססת על העיר ניו יורק, בדומה למשחקי פוקימון שחור ולבן, כאשר סנטרל פארק הוא המיקום המרכזי.
הבמאי קוניהיקו יויאמה הצהיר כי זו נבחרה בניגוד לעיר מודרנית, עם הטבע הפראי והעתיק של ג'נסקט.
ב-15 בפברואר 2013, פורסמה הטעימה הבאה של הסרט וחשפה את הכללתו של מיוטו בו.
התסריטאי הידקי סונודה אישר בטוויטר כי מיוטו זה יהיה שונה אינדיבידואלית מהמיוטו בסרט הראשון, ויויאמה הצהיר שזו הייתה החלטתו בפוקימון סמאש.
ב-7 במרץ 2013 עודכן ערוץ היוטיוב הרשמי בשני טריילרים חדשים מהסרט.
כאשר שניהם מציגים את מיוטו בסרט לצד ג'נסקט, וכן את הופעתו הראשונה של פוקימון מהדור השישי, סילביון בסרט האנימציה הקצר של פיקאצ'ו ואיווי.
פוקימון לנצח: סלבי - קולו של היער (ביפנית: 劇場版ポケットモンスター セレビィ 時（とき）を越（こ）えた遭遇（であい） ובקיצור 劇場版ポケットモンスター セレビィ をえた, ברומאג'י: Gekijōban Poketto Monsutā Serebyi Toki o Koeta Deai) ובקיצור פוקימון לנצח או פוקימון 4 הוא סרט אנימה, הרביעי בזיכיון פוקימון.
הסרט יצא לאור בבתי הקולנוע היפניים ב-7 ביולי 2001, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-11 באוקטובר 2002 בהפצת מירמקס (שהייתה שייכת לחברת וולט דיסני בזמנו).
ב-2003 גם הסרט המדובב לעברית יצא לאקרנים בישראל.
ביער באזור ג'וטו, מאמן פוקימונים בשם סאם מוזהר בידי אישה בשם טואה מידי "הקול שביער", הידוע בתור סלבי, פוקימון אשר מסוגל לנסוע בזמן.
במקרה, סלבי נרדף בידי צייד פוקימונים ונפצע.
סאם הגן עליו מפני הצייד, אולם סלבי השתמש בכוחו כדי לנסוע מעבר לזמן, ולקח את סאם איתו.
כעבור 40 שנה, הצייד הזקן הומת בידי רוצח מרושע בעל מסכת ברזל וחבר בכיר בצוות רוקט, אשר מתכוון לתפוס את סלבי.
בינתיים, אש, מיסטי וברוק הגיעו לעיר שכונתית בשם ארבורוויל, שם הם גילו את סוויקון בנחל.
כשהם מדברים עם פרופסור אוק, השלישייה למדה שהוא נתקל בסוויקון בעצמו לפני שנים רבות, אולם הם נאלצו לזוז לפני ההסבר.
החבורה נלקחה אל היער בידי איש מקומי בשם מר ווייט, אולם נתקלו בטואה הזקנה ובנכדתה דיאנה, אשר הזהירו אותם מפני הקול שביער.
סלבי וסאם הופיעו מהעבר, אולם בגרסאות העבר שלהם, כאשר סאם בא לתקופה עם תפקיד זמנו.
אש, סאם, מיסטי וברוק מצאו את סלבי הפצוע והחליטו לקחת אותו של נהר החיים, אשר מספרים שיש בו מים מרפאי חיים.
צוות רוקט רדפו אחרי הילדים ואחדו כוחות עם הרוצח.
הילדים הודרכו אל הנהר בידי פוקימונים פראיים, שם סלבי נרפא.
בלילה הזה, אש וסאם נהיו חברים, מקווים שהשני יוכל לחזור לזמן שלו.
יום למחרת, הרוצח רדף אחרי החבורה, משתמש בפוכדור מיוחד בשם כדור שחור, כדי לעשות שטיפת מוח לסלבי ולנצל את כוחותיו כדי לשלוט בטבע וליצור שריון דמוי דרקון עשוי מהיער.
ג'סי נלכדה, והרוצח מספר לצוות רוקט שהוא מתכוון לשלוט על ג'ובאני, המנהיג של צוות רוקט, כדי לשלוט בעולם.
אש וחבריו וגם סוויקון נלחמו בו כדי להציל את סלבי מידיו המרושעות של הרוצח.
אש, סאם ופיקאצ'ו פרצו את השריון של סלבי ושכנעו אותו להתנגד לרוצח, כך שחדשו את זכרונותיו ושחררו אותו מההשפעה של הכדור השחור.
הרוצח וג'סי נפלו לאגם בעוד שהשריון של סלבי קרס.
אולם, לאחר שלקחו את סלבי לאגם, הוא מת בידיו של סאם.
החבורה נסתה להחיות אותו כאשר סוויקון טיהר את האגם, אולם נכשלו.
כאשר כל התקוות להחיות את סלבי אבדו, הקול של היער, אשר ידוע בתור הסלבים מעבר לזמן, הופיעו בשמים ובקסם החיו מחדש את אחיהם.
לפתע, הרוצח הופיע וחטף את סלבי, משתמש בטיל כדי לברוח, אולם אש ופיקאצ'ו הצילו את סלבי והרוצח התנגש ביער ונרדף על ידי טואה, דיאנה, ווייט ופוקימוני הפרא הכועסים.
סלבי לוקח את סאם לזמנו, אשר הבטיח לאש שיחזור לעתיד מתישהו.
צוות רוקט מתאחד בנהר בזמן שהפוקימונים המשוחררים של הרוצח הולכים לדרכים מפוצלות.
אש מיסטי וברוק מדברים עם פרופסור אוק על ההרפתקה שלהם, ואש היה עצוב על הפרידה שלו מסאם.
אולם, פרופסור אוק אמר לו שהם יישארו חברים טובים גם אם זה יעמוד במבחן הזמן.
אולם, בסוף השיחה, החבורה תהתה איך פרופסור אוק יודע את שמו של סאם, אף על פי שזה לא הוזכר.
במעבדה, לאוק יש את מחברת הציורים של סאם, ונחשף שאוק וסאם הם אותה הדמות.
במהלך הכותרות, טרייסי גילה את מחברת הציורים של אוק ושם את המחברת לשמירה במדף הספרים.
אירועי הסרטים מתקיימים במהלך העונה ה-14 של פוקימון: שחור ולבן.
ההבדל היחידי בשני הסרטים זה הדמויות של הפוקימונים המופיעים בסרטים אלו: זקרום ורשיראם.
לפי אגדת אנשי האדמה, לפני יותר מאלף שנה חיו להם בני האדם והפוקימונים בהרמוניה מושלמת במקום שנקרא מלכות העמק, בעזרתו של כוח הדרקון.
המלך ישב בטירת חרב העמק ושלט בעם.